นายกฯสั่งหาข้อมูลรัฐกู้เงินย้อนหลัง 10 ปี
นายกฯ สั่งคลังหาข้อมูลการกู้เงินของรัฐบาลย้อนหลัง 10 ปี ล้างข้อหารัฐบาลช่างกู้
19 ม.ค. 2553

นายกฯ สั่งคลังหาข้อมูลการกู้เงินของรัฐบาลย้อนหลัง 10 ปี ล้างข้อหารัฐบาลช่างกู้
นายวัชระ กรรณิการ์ รองโฆษกประจำสำนักนายกรัฐมนตรี กล่าวว่า นายอภิสิทธิ์ เวชชาชีวะ นายกรัฐมนตรี ได้สั่งการให้กระทรวงการคลังจัดทำข้อมูลเกี่ยวกับการกู้เงินของรัฐบาลแต่ละชุด ตลอด 10 ปีที่ผ่านมา เพื่อชี้แจงกับฝ่ายต่าง ๆ ที่กล่าวหาว่า รัฐบาลชุดนี้กู้เงินมากที่สุดเป็นประวัติการณ์
นอกจากนี้ ที่ประชุม ครม. ได้อนุมัติแผนปรับปรุงการบริหารหนี้สาธารณะปี 2553 ครั้งที่ 2 มีวงเงินแก้ไขเพิ่มเติม 15,991 ล้านบาท จากเดิมวงเงินบริหารหนี้สาธารณะอยู่ที่ 1,688,716 ล้านบาท เพิ่มเป็น 1,704,707 ล้านบาท
ขณะเดียวกันยังอนุมัติให้กระทรวงการคลังพิจารณาแหล่งเงินกู้ วิธีการกู้และการค้ำประกันให้กับหน่วยงานต่าง ๆ ตามความเหมาะสม แต่หากรัฐวิสาหกิจใดกู้เงินเองได้ ก็ให้ดำเนินการตามความสามารถของแต่ละแห่ง